GiliGold/VAD_KnessetCorpus huggingface dataset:
פאדיה זידאן: הם לא בעלי רישיון שעושים את זה כחובה לתת את השירות של הטלפוניה.
אתי בנדלר: אז אם כך, הם כן כלולים בהגדרה של מפרסם, לכאורה.
אתי בנדלר: צריך לבדוק את זה.
אתי בנדלר: אני סבורה שכן.
עומר וייץ: מבדיקה שעשינו בעבר אנחנו לא כלולים כי באמת אי אפשר לקחת.
עומר וייץ: אני מקבל קובץ עם רשומות טלפוניות ואני לא יכול לדעת שהם קיבלו את אישורו המפורש של הלקוח להתקשר, כי יש עדיין פעולות - - -
אתי בנדלר: אם אתם משווקים את דבר הפרסומת בעבור אחר, אתם נחשבים למפרסם, כי לא החריגו אתכם כמי שלא יראו אתכם כמפרסם.
אתי בנדלר: אז לכאורה חלה עליכם אחריות.
אתי בנדלר: אלא אם כן אתם פועלים לפי רישיון בזק מיוחד או מכוח היתר כללי.
עומר וייץ: השאלה היא גם מה ההגדרה של "משווק דבר הפרסומת".
עומר וייץ: זה לא בהכרח בעל הטכנולוגיה.
עומר וייץ: אני יכול להיות גם מפיץ מוצרים ומשווק דבר פרסומת.
עומר וייץ: הוא עוד לא סיפק שום טכנולוגיה.
אתי בנדלר: אז אני מבקשת ממשרד התקשורת לקראת הקריאה השניה והשלישית להביא לנו הצעה כיצד להרחיב את האחריות במקרים האלה?
עומר וייץ: בנושא צינתוקים.
נתי ביאליסטוק: ככל שזה נדרש.
כרמל שאמה-הכהן: מה שאנחנו רוצים, בהסכמת כל חברי הוועדה שנמצאים כאן – להגדיל את הסנקציה במקרה הזה של מי שמסתתר מאחורי מספר חסוי או שגוי, להכפיל אותה – במקום אלף, אלפיים שקל.
יוליה שמאלוב-ברקוביץ: וגם –לכל אחד.
יוליה שמאלוב-ברקוביץ: גם דיברתי גם על זה שאולי נפעיל את זה גם על הפלטפורמות, זאת אומרת - -
אתי בנדלר: כיוון שאין לנו עכשיו הגדרות אנחנו נדון בזה אחרי - -
פאדיה זידאן: אני רק רוצה להבין את הנקודה הזו – מדובר על הגדלת הסנקציה, לגבי איזה מקרים?
כרמל שאמה-הכהן: במקרה הספציפי שדיברנו, שאדם מפר את הוראות החוק - -
אתי בנדלר: באופן שהוא לא מזדהה, זאת אומרת, שהוא שולח את המסר שלו, באופן שלא ניתן לדעת מי הוא, מי הזהות שעומדת מאחורי המסר הזה.
נתי ביאליסטוק: כשמדובר בספאם, בהפצה לא לגיטימית?
נתי ביאליסטוק: כי אני יכול לראות תסריט שבו גורם לגיטימי פונה לאדם שמותר לו לפנות אליו ורוצה עדיין להישאר תחת מספר חסוי.
פאדיה זידאן: אם זה לא הפרה של החוק צריך לפרט את שמו המפרסם, גם, בתוך הודעת הפרסומת המותרת, צריך לכלול כמה דברים- היותו דבר פרסומת, שמו של המפרסם, זכותו של הנמען לשלוח הודעת סירוב ושלושת הדברים האלה צריכים להיות בכל מקרה.
נתי ביאליסטוק: אני מדבר רק על  המספר, על ההודעה שיוצאת, אם יוצאת הודעה, ממקור שהוא חסוי.
נתי ביאליסטוק: לעתים אתה לא רוצה שהשיחות שיחזרו אליך יהיו מאותו מספר שיוצא כי יש מוקד שמוציא שיחות ומוקד אחר שקולט שיחות - -
פאדיה זידאן: צריך לציין גם דרך התקשרות .
נתי ביאליסטוק: כל עוד ההודעה לגיטימית זו לא בעיה.
נתי ביאליסטוק: אם ההודעה תהיה לא לגיטימית- תהיה בעיה.
עומר וייץ: אבל יכול להיגרם גם צינתוק חוקי, שלא התקשרו במטרה לנתק, אלא התקשרתי למישהו לשגר לו דבר פרסומת, שמותר לי, הוא לקוח שלי - -
יוליה שמאלוב-ברקוביץ: אז חובת ההוכחה אצל החברה לבוא ולהראות לי שאני חתמתי על הסכמה לשלוח לי - -
כרמל שאמה-הכהן: לא ענה זה לא צינתוק.
עומר וייץ: לא ענה זה צלצול, ניתוק, בסופו של דבר, אבל המטרה היתה לא שהוא יחזור אלי, בכלל.
עומר וייץ: יכול להיות שהוא רואה מספר על הצג חשוף לו, והוא מתקשר חזרה.
עומר וייץ: וענה לו מישהו ב – call center.
יוליה שמאלוב-ברקוביץ: אבל שה- call center יוכיח שהוא לקוח שלך.
כרמל שאמה-הכהן: אוקיי, נעבור להקראה.
אתי בנדלר: "הצעת חוק התקשרות (בזק ושידורים)(תיקון – שיגור דבר פרסומת באמצעות מערכת חיוג אוטומטי)...."
אתי בנדלר: – כמובן שנשנה את החוק עכשיו, ככל שמרחיבים את תחולתו.
אתי בנדלר: "התש"ע-2010" – גם זה ישונה.
אתי בנדלר: "הוספת סעיף.
אתי בנדלר: "- זה צריך להיות תיקון סעיף 30א.
אתי בנדלר: "1.
אתי בנדלר: בחוק התקשורת (בזק ושידורים), התשמ"ב-1982 בסעיף 30א, אחרי סעיף קטן (ב) יבוא: "(ב1) לעניין סעיף קטן (ב)...."
אתי בנדלר: – אולי אני אזכיר קודם מה אומר סעיף קטן (ב).
אתי בנדלר: סעיף קטן (ב) לסעיף 30א לחוק התקשורת אומר כדלקמן:  "לא ישגר מפרסם דבר פרסומת באמצעות פקסימיליה, מערכת חיוג אוטומטי, הודעה אלקטרונית או הודעת מסר קצר..."
אתי בנדלר: – SMS, כמובן – "...
אתי בנדלר: בלא קבלת הסכמה מפורשת מראש של הנמען בכתב, לרבות בהודעה אלקטרונית או בשיחה מוקלטת.
אתי בנדלר: פניה חד פעמית מטעם מפרסם לנמען שהוא בית עסק באחת הדרכים האמורות בסעיף קטן זה, המהווה הצעה להסכים לקבלת דברי פרסומת מטעמו, לא תיחשב הפרה של הוראות סעיף זה".
אתי בנדלר: וכן, מוצע להוסיף אחרי אותו סעיף קטן:  "0ב1) לעניין סעיף קטן (ב), יראו מי שחייג לנמען באמצעות מערכת חיוג אוטומטי, ובמענה להתקשרות למספר שממנו חויגה השיחה כאמור מושמע דבר פרסומת, כמי ששיגר דבר פרסומת בניגוד להוראות סעיף קטן (ב)".
אתי בנדלר: אני מניחה שצריכים להבהיר כאן שיראו מי שחייג למנען ולא נענה.
נתי ביאליסטוק: זה לא – לא נענה, זה – ניתק.
נתי ביאליסטוק: הניתוק פה הוא יזום.
אתי בנדלר: כי לא כתוב כאן שהוא ניתק.
מיטל בשארי: אנחנו מבקשים אם אפשר להוסיף ולתקן שם – "וגרם לניתוק השיחה בטרם ענה הנמען לשיחה, זאת במטרה להביא את הנמען להתקשר בחזרה כדי להציע לנמען עסקה או להשמיע לו פרסומת, בין אם נעשה החיוג לנמען באמצעות מערכת חיוג אוטומטית ובין אם לאו, ובין אם הושמעה הפרסומת כשהיא מוקלטת, או עובד במענה אנושי".
מיטל בשארי: לפעמים אתה חוזר ויש מענה אנושי שם.
ניר גרסון: אבל את לא רוצה שתהיי נדרשת להוכיח את המטרה - צריך להיזהר עם הרישא של התיקון החשוב שהצעת.
מיטל בשארי: אז בלי הרישא.
פאדיה זידאן: גם מעבר לזה - סעיף 30א לא בא למנוע  מקרים של העברת דבר פרסומת באמצעות אנשים ולא מענה - -
יוליה שמאלוב-ברקוביץ: אז מה, הם עכשיו יתחילו להשאיר הודעות בתא קולי?
פאדיה זידאן: אם זה מענה אנושי - - זה היה איזון בין חופש העיסוק לבין ההסדרה של הספאם.
אתי בנדלר: הרעיון היה למנוע את התופעה הזו של שליחה גורפת של הודעות בין אם במסרונים ובין אם בפקסימליה, עם תפוצה מאד רחבה, אבל כשנעשית שיחה, אחד לאחד, אם בעל המכולת שלך רוצה להציע לך מבצעים – את זה לא אסרו.
אתי בנדלר: גם אם הוא משאיר לך הודעה.
אתי בנדלר: אם מדובר בשיחה פרטנית, יחידנית, מאחד לשני – את זה החוק לא בא למנוע.
יוליה שמאלוב-ברקוביץ: אבל אם הוא השאיר לי הודעה - -
אתי בנדלר: גם אין בעיה.
אורי מקלב: גם בעל המכולת –הוא שולח לקבוצה ומנתק.
אתי בנדלר: זה בדיוק נכנס לתחולת החוק – אם מדובר בקבוצה - -
פאדיה זידאן: גם אם מדובר בקבוצה –אם מדובר במענה אנושי אז זה לא אסור לפי החוק, כי יש פה גם אינטרס של חופש העיסוק, למרות שאנחנו באים להגן על הפרטיות - -
יוליה שמאלוב-ברקוביץ: אבל חברים, כשאני שומעת את ההודעות בטלפון הסלולארי, אני משלמת על זה זמן אוויר.
פאדיה זידאן: ההגדרות שיש עכשיו בסעיף 30א לחוק נעשו ונכתבו אחרי דיונים מאד ממושכים בוועדה משותפת של כלכלה ומדע וטכנולוגיה.
פאדיה זידאן: יש גם היגיון וזה נידון בהרחבה, אנחנו פה באים לאזן - -
נתי ביאליסטוק: חברת הכנסת שמאלוב ברקוביץ, הרציונאל בא ואומר – נכון שאת מוציאה כסף, עלות של זמן אוויר, אבל זמן מוקדן הוא בדרך כלל הרבה יותר יקר מאשר עלות זמן האוויר שלך.
נתי ביאליסטוק: לכן, חברות יטו להטריד אותך באמצעות  מכונה, כאשר הם באמת רוצים לתת לך הצעה לגיטימית, זה יהיה בדרך כלל במענה אנושי, ואת תשמחי, אולי לקבל את ההצעה.
ניר גרסון: כשזה מענה אנושי והשיחה אינה אקראית, אלא מבוססת על איזשהו חתך מאפיין – קבוצה של רופאים, קבוצה של רואי חשבון – אז זה דיוור ישיר, נחשב, לפי חוק הגנת הפרטיות, ואז- מי  שמתקשר חייב להזדהות, חייב למסור את מספר המאגר, להבהיר שיש לנמען זכות שימחקו אותו מהמאגר.
ניר גרסון: יוליה שמאלוב ברקוביץ:     	ואם הוא השאיר הודעה במענה הקולי ולא הזדהה?
ניר גרסון: פה היינו נותנים לזה פרשנות תכליתית – אם זה היה עולה כדי פניה, יכול להיות שגם השארת הודעה זו פניה.
ניר גרסון: במקרה כזה, אז הוראות שרלבנטיות לדיוור ישיר יחולו על המקרה.
ניר גרסון: קשה לי לענות על רגל אחת, אבל בהרבה מקרים – כן.
אורי מקלב: כאן, כל השאלה שחודדה פה – האם, כאשר אתה לא משאיר לו הודעה, לא מוקלטת, לא בתא קולי ולא אנושי, אתה רק מצלצל אליו, גורם לו בצלצול הזה, להתקשר אליך, וכאן, גם בקבוצה שאתה מוגדר, שאתה מגדיר אותה, בחתכים כאלה, לא בטוח שזה תופס.
אורי מקלב: דהיינו, אתה תמיד יכול לטעון לזה שהתקשר – אני לא התקשרתי לפי החוק הקיים - -אתה לא חייב להזדהות, לא חייב שום דבר - - לכן החוק כן בא לחדד את החלק הזה בצינתוקים, שהם גם לא מחויבים לכך שהוא לא השאיר הודעה.
אורי מקלב: הוא רק צלצל וניתק.
אורי מקלב: אתה התקשרת.
אורי מקלב: והם עומדים מאחורי זה.
אורי מקלב: זה אף פעם לא חודד, בעניין הזה.
אורי מקלב: לכן, ההרחבות כאן – החוק בא להגדיר את זה באופן מפורש.
אורי מקלב: זה שאנחנו לא רוצים עכשיו לכלול בזה גם את המענה האנושי, אני מבין שיש כאן, בגלל סיבות אחרות, אני לא רוצה בהצעת החוק הזו להרחיב.
כרמל שאמה-הכהן: לא, אנחנו לא נשנה את הבסיס של החוק.
עומר וייץ: השאלה היא איך החוק התייחס למצב שהתקשרו ממערכות אוטומטיות למספר מסוים, יבצעו את הצינתוק, וכאשר אתה חוזר  אתה מדבר עם מוקדן אנושי.
עומר וייץ: אז בעיקרון החברה יכולה לטעון – אני התקשרתי עם המוקדן האנושי, לא עניתם לטלפון?
עומר וייץ: ניתקתי, חזרתם, ענה לכם מוקדן אנושי.
עומר וייץ: הם לא עוברים פה על החוק, בכלל.
כרמל שאמה-הכהן: יש פה שילוב של רכיב אוטומטי.
עומר וייץ: הלקוח לא יכול להוכיח את הרכיב האוטומטי, כי החברה המפרסמת אתם – התקשר המוקדן, לא עניתם, הוא ניתק את הטלפון.
יוליה שמאלוב-ברקוביץ: צלצול ראשון - -
עומר וייץ: צלצול ראשון?
עומר וייץ: זה משהו שקשה להוכיח אותו.
פאדיה זידאן: הפרקטיקה של הצלצול – ניתוק באה כדי לעקוף את האיסור שיש בחוק, וככל שמדובר במענה אנושי אפשר לעשות את השיחה גם ככה, אין איסור בחוק, ולא צריכים את הצלצול-ניתוק בכלל.
עומר וייץ: אפשר להוציא את השיחות באוטומט - -
פאדיה זידאן: אפשר להתקשר, גם.
פאדיה זידאן: מענה אנושי לא אסור לפי החוק.
עומר וייץ: בגלל זה אני אומר –שניתן להתקשר אוטומטית, אני מתקשר ל-100 אלף איש, רק מי שיחזור אלי, אני אטפל בו.
עומר וייץ: כמו שאמרת – זמן מוקדנים הוא מאד יקר.
עומר וייץ: המוקד רוצה להתעסק רק בשיחות רלבנטיות שמישהו חזר אליהן.
פאדיה זידאן: גם מי שחוזר אליך לא יודע מי אתה.
יוליה שמאלוב-ברקוביץ: פקחתם את עינינו, נעשה הצעת חוק  גם למערכת חיוג אוטומטית.
יוליה שמאלוב-ברקוביץ: הצעת החוק הבאה כנראה תהיה שגם כשאתה חוזר למענה אנושי, וזה עוד פעם עולה לי כסף, כי אני מדברת עם המענה האנושי – כנראה שגם את זה נתקן.
עומר וייץ: יהיה קשה להוכיח.
יוליה שמאלוב-ברקוביץ: אנחנו נחשוב איך נוכיח.
עומר וייץ: טכנית – לא תמיד אפשר.
אורי מקלב: אם אנחנו מסכמים את הנושא הזה אני מבין שגם היועצים המשפטיים של משרד התקשורת מבינים שבחלק הזה אין מניעה, בחוק הזה, גם לאסור את זה.
אורי מקלב: כל מה שהחוק לא אוסר, כשיש פניה אנושית או אפילו השארת הודעה והחזרה היא אנושית.
אורי מקלב: אבל עצם המעשה של צינתוק, אנחנו רואים את זה כמעשה מרמה במהותו, את הפעולה הזו.
אורי מקלב: אם היינו אומרים שאנחנו יודעים לזהות חברות שמשתמשות בכלי הזה שנקרא צינתוק, מערכות אוטומטיות שמתקשרות ומנתקות כדי לגרום לאנשים אחרים להתקשר, גם אם יש מהעבר השני מישהו אנושי, אנחנו לא רוצים להסכים לדבר כזה, ואנחנו יכולים לעשות דבר כזה, וזה לא פוגע בחופש העיסוק.
אורי מקלב: השאלה היא, עכשיו, אם נרחיב את זה, מה זה גורם לחוק, בעניין הזה.
אורי מקלב: אם תהיה הסכמה שאפשר את החלק הזה גם להוסיף, במקרה שאפשר להוכיח שזה נעשה ממערכת של צינתוק, וגם מענה אנושי לא עוזר לעניין וזה לא מסבך את החוק- אז אפשר להחיל אותו גם כן.
עומר וייץ: אפשר, דרך אגב, ר להגדיר את זה בצורה מאד פשוטה ולהגדיר שכל שיגור דבר פרסומת, בין אם הוא טלמרקטינג אנושי או אוטומטי - ייעשה על ידי מספר מזוהה שלא ניתן לחזור אליו בכלל, וככה זה לא יעלה ללקוח כסף.
עומר וייץ: אם אני שולח עם מספר ואלידי, שזה המספר בבעלותי, אמנם, אבל שלא ניתן לחזור אליו, אז הלקוח ינסה לחזור אליו, לא יהיה שם מענה, הוא לא יחויב בכסף, ולא נגרם לו נזק.
עומר וייץ: יוליה שמאלוב ברקוביץ:     	אבל כל הפואנטה פה שהם רוצים לעשות את זה על חשבוננו.
כרמל שאמה-הכהן: יכול להיות שהלקוח ימשיך לנסות לחזור ולראות מי חיפש אותו - ואז ה הטרדה לא פשוטה.
נתי ביאליסטוק: אני חושב שאתם עלולים להיכנס פה לכל מיני פתרונות קצה איזוטריים.
כרמל שאמה-הכהן: תשאירו את זה ככה ותכינו הצעת חוק נוספת.
אתי בנדלר: אז כרגע , סעיף (ב) מאושר בנוסח שהוצע על ידי חברי הכנסת, ללא הרחבות.
מיטל בשארי: גם ללא זה שהוא חייג לנמען וגרם לניתוק השיחה ו - - חזר למפרסם?
ציון כהן: אני מציע כן להוסיף את הניתוק, צלצל וניתק.
אתי בנדלר: תראי את סעיף (ב1) כפי שהוא הוצע על ידי המציעים ותגידי איזה שינויים את מציעה להכניס בו.
מיטל בשארי: להוסיף גם שיראו מי שמשגר דבר פרסומת בניגוד להוראות סעיף קטן זה – את מי שחייג לנמען וגרם לניתוק השיחה, בטרם ענה הנמען לשיחה, והנמען התקשר והגיע למפרסם.
אתי בנדלר: אז מה זה מוסיף על מה שהם מציעים?
נתי ביאליסטוק: גרם לניתוק השיחה – זה מה שחסר בהצעה.
אתי בנדלר: אז זה יותר רחב.
אתי בנדלר: זה בין אם הוא ניתק או לא.
אתי בנדלר: אני אבדוק אם יש צורך לכתוב את זה.
אתי בנדלר: אני לא רואה מה זה מוסיף.
אתי בנדלר: ייתכן שאני לא מבינה את העניין אבל אני לא רואה מה זה מוסיף.
אתי בנדלר: כאן, בכל מקרה – אם הוא ניתק או שהוא לא ניתק אלא הגיע למשיבון, החיוג נעשה באמצעות מערכת חיוג אוטומטי ומה שקורה כאשר את חוזרת, את שומעת דבר פרסומת – ואסור.
אתי בנדלר: זה נראה לי פשוט יותר רחב.
מיטל בשארי: על פניו זה נשמע שזה רק מישהו שחייגו אליו והושמע לו דבר פרסומת.
אתי בנדלר: לא, "במענה  להתקשרות למספר שממנו חויגה השיחה".
אתי בנדלר: יש עוד דבר נוסף – בסעיף הפיצויים לדוגמה, סעיף קטן (י) של סעיף 30א  כתוב: "שוגר דבר פרסומת ביודעין בניגוד להוראות סעיף זה, רשאי בית המשפט לפסוק בשל הפרה זו פיצויים שאינם תלויים בנזק, (בסעיף זה – פיצויים לדוגמה), בסכום שלא יעלה על אלף שקלים חדשים בשל כל דבר פרסומת שקיבל הנמען בניגוד להוראות סעיף זה", וכאן אני מבינה שהוועדה מוכנה לשקול להוסיף שאם דבר הפרסומת נשלח ללא שנכללו בו שמו או מענו – ואני עדיין לא יודעת מה הנוסח שאני אכין לצורך העניין הזה - של משגר דבר הפרסומת, סכום הפיצוי לדוגמה יהיה כפל הסכום.
פאדיה זידאן: לפי החוק – צריך  - - שמו של המפרסם, מענו ודרך יצירת קשר אתו.
פאדיה זידאן: לפי החוק עכשיו זה חייב להיות גם וגם.
אתי בנדלר: אני רוצה שמספיק שהוא לא נתן אחד מהפרטים האלה - -
פאדיה זידאן: האם גברתי לא חושבת שצריך אולי להוסיף במקום להעלות את הסכום, אולי להוסיף את השיקול הזה כ- (ד)?
פאדיה זידאן: הכוונה שבית המשפט יחמיר יותר, כי לא תמיד הוא נותן אלף שקל.
פאדיה זידאן: זה "עד אלף שקל".
אתי בנדלר: היקף ההפרה הוא אחד הפרמטרים בלאו הכי שבית המשפט אמור להביא בחשבון בעת קביעת סכום הפיצויים לדוגמה.
לאה ורון: אם פונה צרכן, איך בית המשפט יודע מה היה היקף ההפרה?
אתי בנדלר: אם הוכח, למשל, שההודעה הזו נשלחה ל-10 מנויים או ל-100 אלף מנויים, אז יש כאן היקף הפרה.
לאה ורון: אני אומרת שאם פונה צרכן בעניין ההפרה איך הוא יכול לדעת מה היקפה?
אתי בנדלר: אינני יודעת איזה עול מונח על כתפיו לצורך העניין הזה.
אתי בנדלר: זה באמת בעייתי.
אתי בנדלר: יכול להיות שזו כן הצעה טובה.
אורי מקלב: אנחנו רוצים באמת לוודא- גם אני מבין שזה לא מופיע ניתוק המשמעות היא שהחלק השני של הנוסח – "מענה להתקשרות למספר שממנו חויגה השיחה, כאמור..."
אורי מקלב: זה אומר, הרי, שההתקשרות הזו תוביל אותך לחזור אליו, ולא משנה אם היה ניתוק או לא.
אורי מקלב: החלק הראשון – סתם להתקשר ממערכת חיוג אוטומטית ולהשאיר פרסומת, זה גם אסור היום.
אורי מקלב: אבל החלק השני, לכאורה, אני חושב, אינני משפטן, אבל לכאורה, החלק השני, שזה גרם לך להתקשרות למספר שממנו חויגה השיחה - - השמעת דבר פרסומת.
ניר גרסון: זה גרם לך להתקשר -זה יצמצם, לדעתי.
אתי בנדלר: כפי שזה מנוסח עכשיו, אני מוכרחה לומר שמי שניסח עשה עבודה יפה.
אתי בנדלר: זה כולל את כל המקרים, על פניו.
נתי ביאליסטוק: זה כולל גם את המקרים שהוא לא התכוון.
אתי בנדלר: למשל?
ציון כהן: למשל, כשמישהו מתקשר ומנסה להשיג אותך ואחרי 5 צלצולים רואה שלא ענית ומנתק.
ציון כהן: את מחליטה בכל זאת לחזור אליו ולפני שאת שומעת מענה אנושי – כל החברות היום משמיעות פרסומת, החל מבנקים ועד אחרונת החברות הקטנות.
ציון כהן: את סבורה שהוא רק רצה להשמיע פרסומת, גם אם ייקח לו עוד דקה לענות - -בדרך כלל כשאת מגיעה ל- call center את שומעת – הגעת לחברה כזו או אחרת, והוא בכלל לא התכוון לעשות צינתוק.
כרמל שאמה-הכהן: למה בכלל שאדם יתקשר ממערכת חיוג אוטומטית?
ציון כהן: כי הוא שם רשימה, ומי שעונה – עונה.
ציון כהן: המערכת חוסכת את ההתקשרות הידנית.
ציון כהן: המערכת האוטומטית מתקשרת אליך.
ציון כהן: אם אתה עונה- אז מישהו מדבר אליך.
ניר גרסון: אז יצרכו להפריד בין השיחות היוצאות והנכנסות.
ציון כהן: לכן להוסיף את הנושא של צלצול וניתוק - -
אתי בנדלר: אבל איך אפשר לדעת אם זה צלצול וניתוק?
אתי בנדלר: אני לא הייתי בבית.
אתי בנדלר: אני רואה שמישהו חיפש אותי מאיזשהו מספר.
אתי בנדלר: אני לא יודעת אחרי כמה זמן השיחה נותקה.
אתי בנדלר: מתי זה בכלל נחשב לצלצול וניתוק?
אתי בנדלר: אחרי כמה צלצולים – שניים?
אתי בנדלר: חמישה?
אתי בנדלר: עשרה?
אתי בנדלר: איך מגדירים בכלל ניתוק, לצורך העניין הזה?
אתי בנדלר: אם אני כותבת משהו כזה בחוק אני צריכה להגדיר אותו.
אתי בנדלר: אם זו גם עבירה פלילית, היא צריכה להיות מוגדרת.
אתי בנדלר: לכן יש לי עם זה בעיה.
ציון כהן: אם מישהו ידבר אתך, אני לא חושב שהוא עשה פה עבירה פלילית.
ציון כהן: איפה העבירה הפלילית?
ציון כהן: – בזה שהוא מטריד אותך.
ציון כהן: בזה שהוא לא מאפשר לך אפילו לענות לשיחה.
ציון כהן: הוא פשוט מצלצל ומנתק.
עומר וייץ: קשה מאד להוכיח את זה.
עומר וייץ: מה, דרך אגב, ההגדרה של "צלצול"?
עומר וייץ: יוליה שמאלוב ברקוביץ:     	אוי, חברה', תעשו לי טובה.
עומר וייץ: אתה, אני רואה, עושה עבודה מצוינת.
עומר וייץ: התוצאות הן כאילו לצרכן אבל דואג טוב מאד לחברה שלך.
עומר וייץ: ממש לא נכון – כי מה הוא צלצול?
יוליה שמאלוב-ברקוביץ: הישיבה הבאה תהיה בנושא הפילוסופי מה הוא צלצול.
יוליה שמאלוב-ברקוביץ: אני רוצה לשאול את ציון כהן - נניח שצלצל אלי בנק וניתק.
יוליה שמאלוב-ברקוביץ: אני חוזרת ושומעת: שלום, הגעתם לבנק דיסקונט.
יוליה שמאלוב-ברקוביץ: אם אני לקוחה של בנק דיסקונט, סבירות מאד שאני אמתין שיענו לי, ואני אשאל: האם צלצלתם אלי?
יוליה שמאלוב-ברקוביץ: יגידו – כן, וכן הלאה.
יוליה שמאלוב-ברקוביץ: אני לא רואה בזה שום דבר פלילי ובגלל זה אין שום סיבה לתקן פה את מה שכתבנו.
יוליה שמאלוב-ברקוביץ: מבחינתי ניתוק הוא שאני מתקשרת לחברה שאני לא מכירה אותה, אני לא מעוניינת לשמוע – אני חושבת שאת צודקת, אין צורך לתקן.
כרמל שאמה-הכהן: יש פתרון?
אתי בנדלר: לי אין כרגע פתרון לעניין הזה.
אתי בנדלר: באמת הועלו כאן בעיות שלא חשבתי עליהן קודם.
נתי ביאליסטוק: גב' בשארי העלתה את הרעיון – להוסיף את הביטוי "..
נתי ביאליסטוק: וגרם לניתוקה".
נתי ביאליסטוק: זה בהחלט מצמצם.
אתי בנדלר: עול ההוכחה הוא על המנוי, במקרה הזה, המנוי שרוצה לתבוע.
אתי בנדלר: הוא לעולם לא יוכל להוכיח שמישהו גרם לניתוקה של אותה שיחה.
אתי בנדלר: אם מכניסים את זה – זה יישאר אות מתה בספר החוקים.
נתי ביאליסטוק: את צודקת.
נתי ביאליסטוק: אני מקבל את מה שאת אומרת.
נתי ביאליסטוק: אני חושב שבמקרה הזה, מאחר שנחשפנו ליותר מדי שימוש לרעה בטכנולוגיה הזו, אולי צריך להחמיר קצת.
יוליה שמאלוב-ברקוביץ: אני מסכימה במאה אחוז.
יוליה שמאלוב-ברקוביץ: זה מה שצריך לעשות – להחמיר.
יוליה שמאלוב-ברקוביץ: השימוש הזה בטכנולוגיה - -
אתי בנדלר: אז נשאיר את הנוסח כמו שהוא מוצע כרגע ואני בהחלט קוראת למשרדי הממשלה, לכל הגורמים הנוגעים בדבר, לאחר הקריאה הראשונה, להציע לנו פתרונות שלא יכניסו לגדרי המפרים כאלה שאין כוונה לפגוע בהם.
נתי ביאליסטוק: יש לי שאלה בקשר לכפל הסכום – מדובר להכווין את זה לסוגיה שעלתה היום, או באופן רחב לכל - -
אתי בנדלר: גם לא לכל הסוגיה שעלתה היום, אלא רק לחלקה, רק לאלה שההפרה שלהם באה לידי ביטוי בין היתר בכך שבדבר הפרסומת שלהם לא כלולים פרטיהם.
פאדיה זידאן: גם אם זה נעשה בהסכמה?
אתי בנדלר: אם יש הפרה של החוק.
אתי בנדלר: אם יש הסכמה זו לא הפרה של החוק.
נתי ביאליסטוק: אבל החוק מגדיר מראש.
נתי ביאליסטוק: מה הוא "ספאם"?
נתי ביאליסטוק: – זה כזה שלא קיבלת אישור, ולא מופיע בו – כך וכך.
נתי ביאליסטוק: ואז, הקנס הוא אלף שקל.
נתי ביאליסטוק: מה זה בא להוסיף כרגע?
נתי ביאליסטוק: אתם רוצים להגדיל את הקנס לאלפיים שקל?
אורי מקלב: מספר מזוהה.
אורי מקלב: אם זה מגיע ממספר לא מזוהה – שם זה מוכפל.
אתי בנדלר: אם יש דבר פרסומת ללא שנתתי את הסכמתי מראש - -
נתי ביאליסטוק: אז זה לא ספאם.
אתי בנדלר: ודבר הפרסומת הזה הגיע ממקור בלתי מזוהה – אז.
קריאה: שני תנאים מצטברים.
יוליה שמאלוב-ברקוביץ: אל תדאג,  אנחנו לא רוצים סתם לעשוק את ה - -
נתי ביאליסטוק: אז זה מוציא מגדר זה את התופעה המעצבנת שאתה התחלנו היום, של הצינתוק.
נתי ביאליסטוק: כיוון ששם המקור מזוהה.
אתי בנדלר: נכון,ן אני אומרת: הא בהא לא תליא.
כרמל שאמה-הכהן: טוב, נצביע?
לאה ורון: משרד האוצר העביר בכתב – מרפרנט התקשורת שההצעה אינה כרוכה בעלות תקציבית.
כרמל שאמה-הכהן: אנחנו נעלה להצבעה.
כרמל שאמה-הכהן: את הניסוח הסופי היועצת המשפטית תסיים לאחר סיום הישיבה.
כרמל שאמה-הכהן: מי בעד הסעיפים, כפי שהוקראו?
כרמל שאמה-הכהן: פה אחד התקבל.
כרמל שאמה-הכהן: לאה ורון:     	חברת הכנסת ברקוביץ מצביעה במקום חבר הכנסת ישראל חסון, וחבר הכנסת מקלב במקום חבר הכנסת מוזס.
כרמל שאמה-הכהן: חברים, אני מתכבד לפתוח ישיבה רביעית היום של ועדת הכלכלה, שעניינה בקשה לדיון מחדש בהחלטה שקיבלה הוועדה בעניין הדיון במסקנות ועדת ששינסקי.
כרמל שאמה-הכהן: כזכור, אז היה רוב חברים שדחה את הודעת הסיכום של הישיבה הקודמת.
כרמל שאמה-הכהן: התבקש דיון מחדש על-ידי חברת הכנסת שלי יחימוביץ, שנוכחת כאן, ועל-ידי, ולכן כרגע נקיים הצבעה בבקשה לדיון מחדש, ולאחר מכן אם הבקשה תאושר, נעמיד להצבעה מחדש את הודעת הסיכום מאז.
כרמל שאמה-הכהן: להזכירכם, דנו בעיקרים של מסקנות ועדת ששינסקי, והמסר שוועדת הכלכלה אומרת לא לששינסקי, לדעתי, הוא מסר שגוי.
כרמל שאמה-הכהן: אני מקווה שהמסר הזה יתהפך בתום ההצבעה שנערוך כאן.
ישראל חסון: מה הצעת הוועדה?
כרמל שאמה-הכהן: נקרא אותה, אם תיפתח מחדש.
כרמל שאמה-הכהן: אם לא – אז לא.
שלמה מולה: ברוויזיה.
דב חנין: רוויזיה עם בקשה לדיון מחדש.
כרמל שאמה-הכהן: אני אקריא.
כרמל שאמה-הכהן: ביקשו שנעשה את זה בקצרה, לכן אני לא מאריך בדיבור.
כרמל שאמה-הכהן: "ועדת הכלכלה סבורה כי, בניגוד למה שהוחלט בישיבתה מתאריך 5 באוקטובר 2010, ראוי לשנות את המשטר הפיסקלי גם על החיפושים הקיימים.
כרמל שאמה-הכהן: " זו הצעת הסיכום שעמדה להצבעה.
כרמל שאמה-הכהן: אם כבר הרחבנו בדיבור, אני רוצה רק לעדכן, שמאז עמד האיש, אני חושב אחד הסולידיים במדינת ישראל, נגיד בנק ישראל, סטנלי פישר, ואמר דברים הכי חדים שאי פעם שמענו ממנו.
כרמל שאמה-הכהן: הוא אמר: יש לחברות הגז הזכות לנסות להשפיע, כל עוד הן מתנהגות באופן מתורבת.
כרמל שאמה-הכהן: הוא המשיך ואמר שחברות הגז נוקטות בטקטיקות מלוכלכות ואסור לנו לתת לאינטרסנטים להתערב בעבודת הוועדה בנימוקים לא ענייניים.
כרמל שאמה-הכהן: כמו כן הוא אמר שהמצב הנוכחי אינו סביר ואינו מקובל.
כרמל שאמה-הכהן: ועכשיו אנחנו נעבור להצבעה שמית על הרוויזיה.
שלמה מולה: כמה חברים שלנו לא נוכחים.
כרמל שאמה-הכהן: היא תבצע את החילופין.
שלמה מולה: אני במקום אלי אפללו.
כרמל שאמה-הכהן: שלמה מולה מחליף את אלי אפללו.
לאה ורון: חברת הכנסת אנסטסיה מיכאלי תחליף את רוברט אילטוב.
לאה ורון: חברת הכנסת שלי יחימוביץ כמובן במקום עמיר פרץ.
לאה ורון: חבר הכנסת פלסנר, אתה במקום נחמן שי?
לאה ורון: חבר הכנסת שי חרמש, אין לך זכות הצבעה, וחבר הכנסת כבל, אין לך זכות הצבעה.
כרמל שאמה-הכהן: אני מניח שאם היתה לכם זכות הצבעה, הייתם תומכים.
דב חנין: אני במקום חבר הכנסת דני דנון.
לאה ורון: חבר הכנסת דב חנין מצביע במקום חבר הכנסת דני דנון.
כרמל שאמה-הכהן: בבקשה, נתחיל בהצבעה.
לאה ורון: מי בעד הבקשה לרוויזיה?
לאה ורון: (קוראת בשמות חברי הכנסת) 	     	כרמל שאמה-הכהן		- בעד 	אנסטסיה מיכאלי		- נגד 	דב חנין				- בעד 	שלי יחימוביץ			- בעד
מנחם אליעזר מוזס: נגד משרד האוצר ובעד כרמל שאמה.
לאה ורון: (קוראת בשמות חברי הכנסת)     	מנחם אליעזר מוזס		- בעד 	יצחק וקנין			- בעד 	שלמה מולה			- בעד 	רוברט טיבייב			- בעד 	חמד עמאר			- נגד
לאה ורון: הבקשה לרוויזיה אושרה.
ישראל חסון: לא שאלת אותי.
לאה ורון: (קוראת בשמות חברי הכנסת)     	ישראל חסון			- בעד
לאה ורון: גם את פלסנר שכחתי.
לאה ורון: אני מתנצלת.
שי חרמש: כרמל שאמה, מהיציע אני צועד בעד.
כרמל שאמה-הכהן: אנחנו עוברים עכשיו להצביע על הצעת הסיכום.
דב חנין: לפני שאדוני מעלה להצבעה את הצעת הסיכום, אני רוצה - - -
שלי יחימוביץ': בואו נצביע.
ישראל חסון: זאת הודעת סיכום, עכשיו אפשר לערוך דיון.
דב חנין: אדוני היושב-ראש, לפני שאדוני מעמיד להצבעה את הצעת הסיכום שהוא ניסח, אני חושב שהברכות והחיזוק לראש הממשלה מוקדמים מדי.
דב חנין: אני מאוד מקווה שבסיכומם של הדברים אנחנו נוכל לחזק את ידיו.
דב חנין: כרגע אנחנו לא יודעים אם צריך לחזק את ידיו ולאיזה כיוון הוא הולך.
כרמל שאמה-הכהן: תמיד צריך לחזק את ידיו.
שלי יחימוביץ': או לרפות את ידיו.
דב חנין: או לרפות את ידיו.
כרמל שאמה-הכהן: בואו נהיה אופטימיים.
דב חנין: איזה מידיו?
כרמל שאמה-הכהן: עזוב כרגע את הפוליטיקה הזאת.
דב חנין: אמר בזמנו אריק שרון שהוא לא ידוע איזה מידיו של ראש הממשלה, יד ימין או יד שמאל, לכן אני מציע, אדוני, להוריד את החלק הזה.
דב חנין: אנחנו לא יודעים מה זה לחזק את ידיו.
כרמל שאמה-הכהן: חבר הכנסת חנין, אני מתפלא עליך שאתה גורר את זה למקום הזה.
כרמל שאמה-הכהן: החיזוק ידיים של ראש הממשלה ושל שר האוצר - - -
יוחנן פלסנר: לכיוון אימוץ של העקרונות.
כרמל שאמה-הכהן: גם לכיוון אימוץ וכנגד אותו קמפיין פרוע שנוהל נגדם.
דב חנין: לחזק את ידיו כדי שיאמץ.
כרמל שאמה-הכהן: לא נביע בו אמון עכשיו על מדיניות החוץ והביטחון.
דב חנין: נחזק את ידיו כדי שיאמץ.
מנחם אליעזר מוזס: אדוני היושב-ראש, רק מלה אחת.
מנחם אליעזר מוזס: הצבעתי בגלל ששר האוצר הגיש ערר בממשלה נגד חוקי הדיור של וקנין את מוזס, זאת אומרת, הוא לא מתכוון לבוא לקראת האזרחים בבעיה של מצוקת הדיור, אז אני לא מאמין שהתמלוגים שיקבלו מהגז יגיעו באמת לאזרחי המדינה.
ישראל חסון: הצבעת בעד.
חמד עמאר: אם יהיה גז בכלל, נחכה שיהיה גז.
כרמל שאמה-הכהן: חבר הכנסת חסון מתעקש לדבר.
יצחק וקנין: הזמן קצר.
כרמל שאמה-הכהן: הייתי שמח לעבור להצבעה, בעיקר שחברי קדימה מבקשים להזדרז, כי יש להם - - -
שלמה מולה: חסון מבקש, אנחנו בעד.
כרמל שאמה-הכהן: בבקשה, חבר הכנסת חסון.
ישראל חסון: אדוני היושב-ראש, קודם כול, תודה רבה.
ישראל חסון: היה חשוב מאוד לפתוח את הדיון הזה מחדש ולהחזיר את הדיון למסלול, אבל אני חושב שההחלטה שלך פה לא תהיה שלמה אם לא תוסיף פסקה נוספת, שוועדת הכלכלה תקיים דיון מעמיק בכל הסוגיה של ששינסקי, בנוכחות ששינסקי - -
ישראל חסון: ולאחר שנשמע את ששינסקי, אנחנו נחווה את דעתנו באופן מדויק ועקרוני.
ישראל חסון: באופן עקרוני אנחנו בעד כל מה שאמרת.
שלמה מולה: אנחנו מצטרפים לישראל חסון.
כרמל שאמה-הכהן: ועדת הכלכלה תמשיך ותקיים דיוני עומק, לרבות הסוגיות הייחודיות לפרויקט תמר, שזה הדבר הכי רגיש.
יוחנן פלסנר: ותשמע את עמדת - - -
ישראל חסון: תשמע ותחווה את דעתה.
כרמל שאמה-הכהן: ההודעה כפי שקראתי, בתוספת ישראל חסון, תעמוד כרגע להצבעה.
כרמל שאמה-הכהן: אגב, זה מדהים ששר האוצר פה מקבל גיבוי בעיקר מחברי קדימה, כי חברי הליכוד פה - - -
שלי יחימוביץ': גם ממני, זה גם מדהים.
כרמל שאמה-הכהן: זה אומר שלפעמים אפשר בכנסת להתעלות מעל שיקולי קואליציה-אופוזיציה.
יוחנן פלסנר: בניגוד למה שאמר יושב-ראש סיעת העצמאות, אנחנו באמת עושים מה שטוב למדינה.
כרמל שאמה-הכהן: אתם מוכיחים את זה כאן.
ישראל חסון: שר האוצר, לפי תפיסת עולמי, יצטרך לבוא לוועדה וגם לנמק כיצד הוא אמר דברים ועושה ההפך.
ישראל חסון: גם את זה הוא יצטרך לעשות פה.
כרמל שאמה-הכהן: תגרום לו לא לבוא לוועדה.
ישראל חסון: הוועדה תגיד את דברה גם אז.
כרמל שאמה-הכהן: הצבעה על ההצעה.